ટાઇગરબાબાને ઍક્ટિંગમાં એટીકેટી આવે છે, તો હિરોઇન બનતી ક્રિતીબેબી દેખાવમાં સરસ ફેર ઍન્ડ લવલી છે, પરંતુ ઍક્ટિંગમાં તો તે પણ કંઈ યાદ રહી જાય એવું ઑફર નથી કરતી. અહીં વિલનગીરી કરવા માટે પ્રકાશરાજ છે, જે હવે એકસરખા રોલ કરવા માટે કદાચ ગિનેસ બુકમાં પોતાનું નામ નોંધાવશે. અહીં ફરી પાછા એના એ જ જયકાંત શિક્રે ટાઇપના પાત્રમાં આવ્યા છે, પણ હા, એટલું માનવું પડે કે એવી કડક ઍક્ટિંગ તેમને પર્ફેક્ટ આવડે છે. એ સિવાય આખી ફિલ્મમાં એક પણ પાત્રનો ઉલ્લેખ કરી શકાય એવું વેઇટેજ કોઈને મળ્યું નથી. માત્ર એક સીનમાં (કૉમેડી નાઇટ્સની ગુત્થી ફેમ) સુનીલ ગ્રોવર આવે છે અને ખરેખર યાદ રહી જાય છે.